# Yanun

Yanun (arabieraz: يانون‎) Nablus probintziako herrixka palestinarra da, Zisjordaniaren iparraldean, Nablusetik 12 kilometro hego-ekialdera. Bi auzotan banatuta dago. Iparraldeko Yanin legez kanpokotzat jotzen dute Israelgo agintariek, eta bertan etxe berriak eraikitzea edo azpiegiturak garatzea debekatuta dago. Palestinako Estatistika Bulego Zentralaren arabera, Yanunek 92 biztanle zituen 2017an.

## Historia

Yanun herrixka antzinakoa da. Burdin Aroko, Erromatar Inperioko, Bizantziar Inperioko, musulman goiztiar garaiko eta Erdi Aroko teila-puskak aurkitu dira han.

### Otomandar aldia

1596an, Yanun otomandar zerga-erregistroetan agertu zen. Garai hartan, 18 etxegune musulman zituen.
1852an, Edward Robinsonek Yanun bisitatu zuen. Herrixka hondatuta zegoela eta etxe gutxi batzuek bakarrik biztanleak zituztela idatzi zuen.
XIX. mendean, 50 bat bosniako Yanunera etorri ziren, Berlingo Biltzarrak Bosnia Austria-Hungariako Inperioari utzi ondoren. Abdul Hamid sultanak herrixkaren zati handi bat etorkinei eman zien.

### Palestinako Britainiar Mandatua

1922an Britainia Handiko Mandatuko agintariek egindako zentsuaren arabera, Yanunek 70 biztanle zituen, guztiak musulmanak. 1931n biztanleria 120era igo zen. Biztanle guztiak musulmanak ziren, eta 22 elkarbizitza unitate zeuden herrixkan.
1945eko estatistiken arabera, Yanunek 50 biztanle musulman zituen.

### Jordaniar okupazioa

1948ko Arabiar-israeldar Gerraren eta 1949ko armistizio-akordioen ondoren, Yanun jordaniar okupazio-erregimenaren pean geratu zen. 1961ean, 103 biztanle zituen.

### Israeldar okupazioa

1967ko Sei Eguneko Gerratik, Yanun israeldar okupazioaren pean egon da.
2002ko urriaren 19an biztanleek herrixka utzi zuten aldi baterako.

## Demografia

| Urtea | Biztanleria |
| 1922 | 70 |
| 1931 | 120 |
| 1945 | 50 |
| 1961 | 103 |
| 2004 | 145 |
| 2017 | 92 |

## Erreferentziak

* ↑ (Ingelesez) «Settlers Force Desertion of Yanun Village» Settlement Report 12 (6) 2002 jatorrizkotik artxibatua (artxibatze data: 2014-12-22) (Noiz kontsultatua: 2023-11-06).
* 1 2 (Ingelesez) Preliminary Results of the Population, Housing and Establishments Census, 2017. Palestinian Central Bureau of Statistics (argitaratze data: 2018), 64-82 or. (Noiz kontsultatua: 2023-11-06).
* ↑ (Ingelesez) Finkelstein, Israel; Lederman, Zvi, eds. Highlands of many cultures. Tel Aviv: Institute of Archaeology of Tel Aviv University Publications Section (argitaratze data: 1997), 822 or. ISBN 965-440-007-3. (Noiz kontsultatua: 2023-11-27).
* ↑ (Ingelesez) Hütteroth, Wolf-Dieter; Abdulfattah, Kamal. (1977). Historical Geography of Palestine, Transjordan and Southern Syria in the Late 16th Century. Erlanger: Erlanger Geographische Arbeiten, 135 or. ISBN 3-920405-41-2. (Noiz kontsultatua: 2023-11-27).
* ↑ (Ingelesez) Robinson, Edward; Smith, Eli. (1856). Later Biblical Researches in Palestine and adjacent regions: A Journal of Travels in the year 1852. London: John Murray, 297 or. (Noiz kontsultatua: 2023-11-27).
* ↑ (Ingelesez) Mandal, Thomas. (2011). «Living With Settlers: Interviews with Yanun villagers» World Council of Churches 17 jatorrizkotik artxibatua (artxibatze data: 2011-06-01) (Noiz kontsultatua: 2023-11-27).
* 1 2 (Ingelesez) Barron, J.B., ed. «Table IX, Sub-district of Nablus» Palestine: Report and General Abstracts of the Census of 1922. Government of Palestine (argitaratze data: 1923), 25 or. (Noiz kontsultatua: 2023-11-06).
* 1 2 (Ingelesez) Mills, E., ed. Census of Palestine 1931. Population of Villages, Towns and Administrative Areas. Jerusalem: Government of Palestine (argitaratze data: 1932), 66 or. (Noiz kontsultatua: 2023-11-06).
* 1 2 (Ingelesez) «Village statistics - 1945» Government of Palestine, Department of Statistics: 19. 1945 (Noiz kontsultatua: 2023-11-06).
* 1 2 (Ingelesez)(Arabieraz) «Table 1.8 (Con.) Population of localities of 100 to 1,999 persons» Government of Jordan, Department of Statistics: 26. 1964 (Noiz kontsultatua: 2023-11-06).
* ↑ (Ingelesez) Joel, Beinin; Stein, Rebecca L. (2006). The Struggle for Sovereignty: Palestine and Israel, 1993-2005. Stanford University Press, 191 or. ISBN 0804753652. (Noiz kontsultatua: 2023-11-27).
* ↑ (Ingelesez) «Projected Mid -Year Population for Nablus Governorate by Locality 2004- 2006» Palestinian Central Bureau of Statistics jatorrizkotik artxibatua (artxibatze data: 2012-04-14) (Noiz kontsultatua: 2023-11-06).

## Kanpo estekak

* Datuak: Q8048992
* Multimedia: Yanun / Q8048992